Txurdinaga

Txurdinaga Bilboko auzoa da. Bilboko hirugarren barrutian kokatuta dago, Otxarkoaga-Txurdinagako barrutian alegia. Auzoak 109,67 hektareako azalera dauka eta 17.976 biztanle (2004ko datuen arabera).

1970eko hamarkada hasiera arte, auzoan baserriak eta ortuak baino ez zeuden. Gerra Zibilaren osteko hazkundeak eta hiriko beste guneetan zegoen toki eskasiak bultzatuta milaka etxebizitza eraiki ziren auzoan.

Hirigintza kaotikotik aldenduz, auzoak kale eta etorbide zabalak ditu, eta parkeak nagusi dira, esaterako Europa Parkea. Horrela, etxebizitza altuak pilatu egin ziren, 12-13 solairudun dorreetan. Ondorengo hamarkadetan etxebizitza gehiago eraiki ziren, Bilboko zabalgune berri horretan. Egun, auzoak ez du ia eraikitzeko tokirik.

2007tik, EuskoTrenen Metroaren Hirugarren Lerroak auzoa Bilbo erdigunearekin eta aireportuarekin lotzen du.

Berdeguneak 
Auzoak kale eta etorbide zabalak ditu. 1988an, Europa parkea sortu zen (Bilboko parke sinbolikoenetako bat da). Europa parkeak 107.000 metro koadroko azalera du: hainbat zuhaitz mota daude eta ahateak dituen aintzira bat du.

Merkatua 
Gehienak Txomin Garat  eta Julian Gayarre kaleetan daude. Gainera, supermerkatu batzuk daude: Eroski handiena da.

Elizak 
Bi eliza daude: garrantzitsuena Birjinetxe deritzana da.

Kirola 
Txurdinagan udal-kiroldegi handi bat dago, Europa parkearen ondoan. Han, kirol modalitate asko praktika daitezke: saskibaloia, futbola, tenisa, igeriketa, eta abar.

Hezkuntza 
Txurdinagan bi ikastola (Begoñazpi eta Kirikiño) eta institutu eta ikastetxe batzuk (Gabriel Aresti institutua, Txurdinaga-Behekoa Institutua, Pio Baroja, Txurdinaga-Artabe, eta Artatxe) daude.

Osasuna 
Osasun zentro bat dago, Txomin Garat eta Gabriel Aresti kaleen artean.

Garraiobideak 
Txurdinaga Bilbo erdigunearekin autobus eta taxien bidez lotuta dago.

Elkarteak 
Kale Dor Kayiko euskal ijito elkarteak Txurdinagan dauka egoitza nagusia, Otxarkoaga, Erandio, Portugalete eta Irunen ere ordezkaritza bana duen arren.

Kale garrantzitsuenak 
 Txomin Garat etorbidea
 Julian Gaiarre etorbidea
 Gabriel Aresti etorbidea
 Jesus Galindez etorbidea

Iruditegia

Ikus, gainera 
 Mahatserri

Kanpo estekak 

 Kale Dor Kayikoren webgunea

Txurdinaga